CELEX: 32016D2163
Language: da
Date: 2016-12-06 00:00:00
Title: Rådets afgørelse (EU) 2016/2163 af 6. december 2016 om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Banca d'Italia

8.12.2016   
            
            
               DA
            
            
               Den Europæiske Unions Tidende
            
            
               L 333/72
            
         RÅDETS AFGØRELSE (EU) 2016/2163
   af 6. december 2016
   om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Banca d'Italia
   RÅDET FOR DEN EUROPÆISKE UNION HAR —
   under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27.1,
   under henvisning til Den Europæiske Centralbanks henstilling af 23. september 2016 til Rådet for Den Europæiske Union om de eksterne revisorer for Banca d'Italia (ECB/2016/28) (1), og
   ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's Styrelsesråd og godkendes af Rådet.
            
         
               (2)
            
            
               Mandatet for de eksterne revisorer for Banca d'Italia udløb efter revisionen for regnskabsåret 2015. Det er derfor nødvendigt at udnævne eksterne revisorer fra regnskabsåret 2016.
            
         
               (3)
            
            
               Banca d'Italia har valgt BDO Italia S.p.A. som sine eksterne revisorer for regnskabsårene 2016 til 2022.
            
         
               (4)
            
            
               ECB's Styrelsesråd har henstillet, at BDO Italia S.p.A. bør udnævnes til eksterne revisorer for Banca d'Italia for regnskabsårene 2016 til 2022.
            
         
               (5)
            
            
               I forlængelse af ECB's Styrelsesråds henstilling bør Rådets afgørelse 1999/70/EF (2) ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 1, stk. 6, i afgørelse 1999/70/EF affattes således:
   
      »6.   BDO Italia S.p.A. godkendes som ekstern revisor for Banca d'Italia for regnskabsårene 2016 til 2022.«
   
   Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til ECB.
   
      Udfærdiget i Bruxelles, den 6. december 2016.
      
         
            På Rådets vegne
         
         P. KAŽIMÍR
         
            Formand
         
      
   
   
      (1)  EUT C 366 af 5.10.2016, s. 1.
   
      (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).